**AGENȚIA PENTRU PROTECȚIA MEDIULUI CONSTANȚA**

**Decizia initiala de incadrare**

**Nr. 53 din 05.07.2024**

 Ca urmare a notificării adresate de **ASOCIATIA DE DEZVOLTARE INTERCOMUNITARA-ZONA METROPOLITANA CONSTANTA,** cu sediul in Judetul Constanta, Municipiul Constanta, Bdul Tomis, nr. 51, înregistrată la APM Constanta cu nr. 4146 RP din 07.06.2024, cu privire la obtinerea avizului de mediu, în baza în baza HG nr.43/2020 privind organizarea si functionarea Ministerului Mediului, Apelor si Padurilor, H.G. nr. 1000/2012 modificata de H.G. 568/2013 privind reorganizarea si functionarea Agentiei Nationale pentru Protectia Mediului si a institutiilor publice aflate in subordinea acesteia si a H.G. nr. 1076/2004 privind stabilirea procedurii de realizare a evaluării de mediu pentru planuri şi programe, ca urmare a consultărilor desfaşurate in cadrul sedinţei ***Comitetului Special Constituit la nivelul judetului Constanta, din data de 03.07.2024- etapa de incadrare***, APM Constanta decide că:

 **„STRATEGIA INTEGRATA DE DEZVOLTARE URBANA A POLULUI NATIONAL DE CRESTERE-ZONA METROPOLITANA CONSTANTA 2023-2030”,** **nu necesită evaluare de mediu conform H.G. nr. 1076/2004, urmând a fi supus procedurii de adoptare fără aviz de mediu.**

**La nivelul polului de creștere Constanța localitățile componente din zona urbană funcțională - ZUF Constanța reprezintă teritoriul de suport al centrului economic**, iar la rândul său municipiul este motorul economic dar și principalul agregator de resurse socio-culturale ce deservește aceste localități. De asemenea, dinamicile urbane de la nivelul localităților din primul inel peri-urban, din vecinătatea imediată a centrului polarizator, sunt relevante pentru a studia fenomenul de peri-urbanizare.

**Zona Metropolitană Constanța**, asociația de dezvoltare intercomunitara definită conform legii nr. 251/2001 și constituită prin Actul Constitutiv nr. 295/14.02.2007, precum și prin Statutului nr. 296/14.02.2007, cu modificările ulterioare, este compusă din următoarele UAT-uri:

* Municipiul Constanța
* 5 orașe: Eforie, Murfatlar, Năvodari, Ovidiu și Techirghiol
* 11 de comune: Agigea, Corbu, Costinești, Cumpăna, Lumina, Mihail Kogălniceanu, Poarta Albă, Tuzla și Valu lui Traian
* Consiliul Județean Constanța

**Zona Urbană Funcțională a Polului național de Creștere Constanța (ZUF),** stabilită conform metodologiei Băncii Mondiale, include următoarele UAT-uri:

* Municipiul Constanța, Municipiul Medgidia
* Orașele: Eforie, Murfatlar, Năvodari, Ovidiu și Techirghiol
* 24 de comune: Agigea, Corbu, Costinești, Cumpăna, Lumina, Mihail Kogălniceanu, Poarta Albă, Tuzla și Valu lui Traian, Castelu, Ciocârlia, Cobadin, Crucea, Mereni, Mircea Voda, Nicolae Bălceascu, Siliștea, Târgușor, Topraisar, Tortoman, Amzacea, Bărăganu, CuzaVoda, Grădina.

Pentru consistență, Strategia actuală face referire la zona urbană funcțională definită conform Actului Constitutiv nr. 295/14.02.2007.

***Viziunea de dezvoltare a Polului Național de Creștere - Constanța are în vedere impunerea Zonei Metropolitane Constanța ca un centru multifuncțional competitiv al României și principalul polarizator economic în regiunea Mării Negre, avându-se în vedere totodată dezvoltarea durabilă a întregii zone și reducerea discrepanțelor actuale de dezvoltare dintre cele 16 localități care compun polul de creștere***

**Obiectivele strategice** au fost stabilite în concordanța cu:

* Creșterea rolului economic și socio-demografic al Polului Național de Creștere Constanța, prin adoptarea unei abordări policentrice, în vederea stimulării unei dezvoltări mai echilibrate a municipiului Constanța și a arealului său de influență (cele 16 localități care formează în prezent Zona Metropolitană Constanța)
* Dezvoltarea capitalului uman
* Ocuparea forței de muncă
* Îmbunătățirea conectivității
* Îmbunătățirea accesibilității în interiorul și în exteriorul municipiului Constanța și în arealul său de influență, realizând conexiuni cu zonele din imediata vecinătate și asigurând o mobilitate durabilă și sustenabilă, atât pentru populație cât și pentru mărfuri
* Îmbunătățirea mediului urban/rural și a infrastructurii edilitare în toate cele 16 localități ale Zonei Metropolitane Constanța
* Asigurarea accesului tuturor locuitorilor la servicii și utilități publice de calitate
* Creșterea contribuției turismului la dezvoltarea zonei
* Protecția, conservarea și punerea în valoare a patrimoniului cultural, arhitectural și arheologic al zonei
* Îmbunătățirea infrastructurii sociale și educaționale din Zona Metropolitană Constanța
* Creșterea atractivității și competitivității economice, prin stimularea spiritului antreprenorial, atragerea de investiții și încurajarea inițiativei private
* Promovarea tehnologiilor moderne și a celor de tipul Smart City și transformarea digitală a societății și economiei locale
* Susținerea cercetării, dezvoltării tehnologice și a inovării
* Asigurarea unui climat de siguranță și securitate a cetățean ului
* Promovarea incluziunii sociale și combaterea sărăciei
* Asigurarea sănătății publice și accesul la servicii medicale de calitate, inclusiv prin promovarea sportului pentru toți și a unui mediu și stil de viață sănătos
* Protecția și conservarea mediului înconjurător și promovarea utilizării eficiente a resurselor
* Adaptarea la schimbările climatice, prevenirea și gestionarea riscurilor
* Neutralitatea climatică și sprijinirea tranziției către o economie cu emisii scăzute de dioxid de carbon în toate sectoarele, bazată pe eficiență energetică și pe energie verde
* Consultarea publică și implicarea în procesul decizional a cetățenilor și a tuturor actorilor relevanți la nivelul comunității locale
* Consolidarea capacității instituționale și o administrație publică eficientă

**OBIECTIVE STRATEGICE (GENERALE)**

1. CONSTANȚA LOCUITORILOR
2. CONSTANȚA TURIȘTILOR
3. CONSTANȚA INVESTITORILOR
4. Obiectiv strategic 1: CONSTANȚA LOCUITORILOR

Acest obiectiv vizează:

* îmbunătățirea condițiilor de viată a locuitorilor și creșterea atractivității zonei, astfel încât să devină un loc plăcut în care să muncești, să studiezi, să trăiești
* accesul tuturor locuitorilor la o infrastructură de calitate (infrastructură publică urbană, infrastructura de bază ce deservește furnizarea serviciilor publice, infrastructura de transport, infrastructura de comunicații etc.)
* accesul la o locuință decentă în condiții de siguranță, accesul la servicii de sănătate, servicii de educație și cultură și servicii sociale de calitate, într-un mediu durabil
* accesul egal la servicii publice de calitate
1. Obiectiv strategic 2: CONSTANȚA TURIȘTILOR

Acest obiectiv vizează crearea unei zone turistice atractivă și competitivă pentru turiștii români și străini prin:

* posibilitatea practicării diferitelor forme de turism: litoral, balnear și de agrement, cultural, religios, etnic, ecoturism, turism de afaceri și congrese etc.
* exploatarea potențialului natural favorabil de care dispune municipiul Constanța și arealul său de influență
* valorificarea patrimoniului cultural, istoric și arheologic
* lansarea de produse turistice noi menite sa permanentizeze interesul asupra zonei pe întreaga perioadă a anului.
* dezvoltarea infrastructurii publice care deservește direct sau indirect turismul
1. Obiectiv strategic 3: CONSTANȚA INVESTITORILOR

Creșterea competitivității pe termen lung a economiei locale vizează dezvoltarea economică durabilă, generarea și susținerea unui mediu de afaceri stabil și predictibil și crearea de noi locuri de munca prin:

* creșterea investițiilor directe, îndeosebi în sectoarele economice cu valoare adăugată mare
* încurajarea sectorului terțiar și a acelor activități economice care generează creștere economică exponențială, dar și durabilă
* încurajarea și susținerea cercetării, inovării, digitalizării și a noilor tehnologii
* sprijinirea tranziției către o economie cu emisii scăzute de dioxid de carbon în toate sectoarele
* încurajarea și susținerea principiilor economiei circulare
* dezvoltarea de infrastructuri performante de legătură și conectivitate la nivel regional, național și european ierarhizate coerent (autostrăzi, drumuri exprese, dezvoltare unor linii aeriene de descărcare cargo și crearea de noi capacități de dezvoltare și procesare în porturile maritime și fluviale cât și înființarea de noi linii de transport maritime/fluviale/aeriene)
* dezvoltarea cooperării în cadrul Euroregiunii Mării Negre și spațiul în transfrontalier România-Bulgaria
* dezvoltarea resurselor umane, creșterea ratei de ocupare în meserii și profesii de înaltă specializare și utilizarea resursei umane ca factor de dezvoltare economică, în special în sfera sectoarelor tradiționale (exploatări portuare, turism, construcții navale etc.)

**OBIECTIVE SPECIFICE SI OPERATIONALE**

* Dezvoltarea infrastructurii economice și de afaceri
* Susținerea antreprenoriatului și a inițiativei private
* Cercetare și inovare pe toate axele și domeniile societății
* Transformarea digitală a economiei și a societății și implementarea conceptului

SMART City/Village

* Îmbunătățirea conectivității teritoriale
* Îmbunătățirea accesibilității și mobilității în interiorul Zonei Metropolitane Constanța
* Îmbunătățirea mediului urban și creșterea calității spațiului public edilitar
* Îmbunătățirea echipării teritoriului cu servicii și utilități publice de bază
* Conservarea și valorificarea patrimoniului natural, istoric și cultural
* Dezvoltarea infrastructurii turistice
* Protecția și conservarea mediului înconjurător
* Creșterea eficienței energetice
* Dezvoltarea capitalului uman
* Incluziunea socială
* Dezvoltarea infrastructurii și a serviciilor sociale
* Dezvoltarea infrastructurii și a serviciilor medicale
* Dezvoltarea infrastructurii și a serviciilor educaționale
* Dezvoltarea infrastructurii și a serviciilor culturale, sportive și recreaționale
* Dezvoltarea infrastructurii și a serviciilor de intervenție pentru situații de urgență
* Asigurarea ordinii publice și creșterea gradului de siguranță a cetățeanului
* Îmbunătățirea capacității administrative și instituționale
* Sprijinirea societății civile și susținerea participării civice

Obiectivele dezvoltării metropolitane sunt dezvoltarea durabilă, competitivitatea, coeziunea socială, renovarea urbană si îmbunătățirea guvernării. Astfel, entitățile administrative din zona metropolitană cooperează în scopul:

* înlăturării disparităților dintre localități în condițiile indicatorilor, elementele si nivelul de dotare prevăzut în Legea 351/2001 privind „Planul de amenajarea teritoriului național - secțiunea a 4-a, rețeaua de localități”
* dezvoltării si consolidării identității si a valorilor comunităților locale
* îmbunătățirii calității vieții (îmbunătățirea accesului la infrastructura de utilități și servicii publice diversificate, creșterea nivelului de trai al populației)
* creșterii competitivității economice a localităților din zona metropolitană și creării de locuri de muncă prin atragerea de investitori
* creșterii accesului la resurse
* asigurării cooperării la nivelul rețelelor de infrastructuri regionale (asigurarea managementului integrării)
* echilibrării structurii spațiale metropolitane.

Procesul de realizare/actualizare/implementare/monitorizare a SIDU va implica un cadru partenerial real/structura parteneriala, care este constituit din actorii interesați și relevanți de la nivel local/zona functionala/metropolitan, în vederea asigurării principiilor de consultare și transparență decizională, urmărindu-se respectarea prevederilor art. 8 din Regulamentul UE 1060/2021 de stabilire a dispozițiilor comune.

Structura partenerială va fi constituită la nivelul autorităților publice locale sau, după caz, la nivelul A.D.I. Zona Metropolitană Constanța.

Pentru implementarea proiectelor selectate și aprobate în cadrul SIDU vor fi constituite echipe de proiect individuale, ai căror membri vor fi selectați în funcție de natura proiectelor. În funcție de specificul proiectelor, în echipele de proiect responsabile cu implementarea respectivelor proiecte vor fi implicate și alte persoane cu experiență relevantă, care dețin cunoștințele de specialitate necesare și experiență relevantă în ceea ce privește implementarea proiectelor.

Monitorizarea și evaluarea SIDU vor consta în:

* verificarea implementării proiectelor
* compararea rezultatelor obținute cu obiectivele propuse,
* colectarea de date legate de obiectivele strategiei și modul cum activitățile întreprinse converg către îndeplinirea acestora.

**Motivele care au stat la baza luării acestei decizii au fost următoarele:**

* planul propus nu intră sub incidenţa art. 28, alin. (2) din O.U.G. nr. 57/2007 aprobată de Legea nr. 49/2011, privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
* Pe suprafața care a generat planul se propun proiecte care intră sub incidența Legii nr 292/2018, anexa 2, pct. 10, lit.b (proiecte de dezvoltare urbana);
* în conformitate cu H.G. nr. 1076/2004, art. 11 și luând în considerare criteriile pentru determinarea efectelor semnificative potenţiale asupra mediului prevăzute în Anexa 1, planul nu ridică probleme din punct de vedere al protecţiei mediului și nu prezintă efecte probabile asupra zonei din vecinătatea amplasamentului studiat.

Până la luarea prezentei decizii, publicul nu a depus comentarii.

**Informarea şi participarea publicului** in procedura s-a realizat astfel:

* Anunţurile privind depunerea solicitării de obţinere a avizului de mediu şi de declanşare a etapei de încadrare a planului conform H.G. nr. 1076/2004 au apărut in datele de 27.05.2024 şi 30.05.2024 in ziarul „Cuget Liber”.

În conformitate cu art. 12 din H.G. nr. 1076/2004, în calitate de titular al planului, aveţi obligaţia să publicaţi în mass-media, conform modelului prezentat în această comunicare, decizia initiala de încadrare şi de a transmite anunţul (in original) la A.P.M. Constanţa, până la data de **01.08.2024.**

**Anunţ public:**

**ASOCIATIA DE DEZVOLTARE INTERCOMUNITARA-ZONA METROPOLITANA CONSTANTA,** cu sediul in Judetul Constanta, Municipiul Constanta, Bdul Tomis, nr. 51, titular al: **„STRATEGIA INTEGRATA DE DEZVOLTARE URBANA A POLULUI NATIONAL DE CRESTERE-ZONA METROPOLITANA CONSTANTA 2023-2030”**, anunță publicul interesat că, în urma parcurgerii etapei de încadrare din ședința Comitetului Special Constituitdin data de **03.07.2024**, **s-a luat decizia supunerii procedurii de adoptare fără aviz de mediu.**

Publicul poate formula comentarii privind decizia etapei de încadrare pe care le transmite în scris Agenţiei pentru Protecţia Mediului Constanţa, strada Unirii nr. 23, telefon / fax: 0241/546696, în termen de 10 zile calendaristice de la publicarea anunţului.“

**Prezenta decizie poate fi contestata in conformitate cu prevederile Legii Contenciosului Administrativ nr. 554/2004, cu modificarile ulterioare.**

*Nerespectarea termenelor stabilite de autoritatea competentă de protecţia mediului în derularea procedurii de reglementare conduce la încetarea acestei proceduri, solicitarea actului de reglementare fiind anulată, conform Legii nr.226/2013 privind aprobarea OUG 164/2008 pentru modificarea si completarea OUG nr.195/2005 privind protectia mediului, art. 15, alin. (2), pct. b si alin. (3).*

 **DIRECTOR EXECUTIV, ŞEF SERVICIU A.A.A.,**

 **Celzin LATIF Lavinia-Monica ZECA**

 **Intocmit,**

 **consilier Camelia COSTACHE**

Nota: Decizia initiala de incadrare s-a emis in 2 (doua)ex